Διάρθρωση παραγράφου

**Διαρθρωτικές φράσεις στην παραγωγή λόγου**

|  |  |  |
| --- | --- | --- |
| **Τρόποι έναρξης θεματικής περιόδου** | **Σύνδεση Θ.Π. με λεπτομέρειες** | **Τρόποι έναρξης κατακλείδας** |
| ·  «Είναι γνωστό ότι...»·  «Δεν υπάρχει αμφιβολία..»·  «Είναι κοινά παραδεκτό..»·  «Είναι γεγονός ότι...»·  «Είναι ευρύτατα διαδεδομένη η άποψη....»·  «Αποτελεί κοινό τόπο ότι ..»·  «Είναι κοινός τόπος...»·  «Κατά κοινή ομολογία...»·  «Υποστηρίζεται συχνά ότι...»·  «Λέγεται συχνά ότι...»  | ·  «Ειδικότερα...»·  «Πράγματι...»·  «Πιο συγκεκριμένα...»·  «Αναλυτικότερα...»·  «Στην περίπτωση αυτή...»·  «Αυτό ισχύει στο μέτρο που....»·  «Είναι αλήθεια ότι...»·  «Η διαπίστωση αυτή δεν αποτελεί λεκτική υπερβολή»·  «Εκείνο που έχει ιδιαίτερη σημασία...»·  «Με αφετηρία τη θέση αυτή...»·  «Κατά συνέπεια είναι ανάγκη...»·  «Σε μια τέτοια περίπτωση....»·  «Στο πλαίσιο αυτό κατανοούμε...»·  «Με δεδομένα τα παραπάνω δεν εκπλήσσει το γεγονός ότι...»  | ·  «Αβίαστα, λοιπόν, συνάγεται το συμπέρασμα...»·   «Συνοψίζοντας μπορούμε να επισημάνουμε...»·   «Γίνεται, επομένως, εύκολα αντιληπτό...»·   «Εύκολα, λοιπόν, μπορεί ο καθένας να συμπεράνει...»·   «Από όλα τα παραπάνω γίνεται φανερό...»·  «Εύκολα, λοιπόν, οδηγούμαστε στο συμπέρασμα...»·  «Συμπερασματικά, έχει καταστεί σαφές...»   |

* **Για να αποδείξουμε τις αιτίες – παράγοντες σε μια παράγραφο, μπορούμε, ενδεικτικά να χρησιμοποιήσουμε τους παρακάτω τρόπους:**
* *Στη διαμόρφωση (του αρνητικού αυτού παράγοντα) σημαντικότατο ρόλο διαδραματίζει ...*
* *Τα βαθύτερα αίτια (της κοινωνικής αυτής μάστιγας) πρέπει να αναζητηθούν...*
* *Το φαινόμενο αυτό συνδέεται άμεσα...*
* *Αυτό που κυρίως ευθύνεται για την έξαρση...*
* *Το πρόβλημα αυτό ανάγεται σε πολλά και σύνθετα αίτια...*
* *Θα άξιζε όμως ν’ αναρωτηθεί κανείς σε ποιους λόγους οφείλεται...*
* *Δεν πρόκειται , ωστόσο, ν’ ανακαλύψουμε τα πραγματικά αίτια του νοσηρού αυτού φαινομένου, αν δεν λάβουμε υπόψη...*

* **Για να οργανώσουμε παραγράφους, για να καταδείξουμε τη θετική ή αρνητική επίδραση ενός παράγοντα, ενδεικτικά μπορούμε να ξεκινήσουμε με τους παρακάτω τρόπους :**
* *Όλα αυτά έχουν ως αποτέλεσμα...*
* *Το ίδιο (θετικά ή αρνητικά) αντανακλά η ύπαρξη του παράγοντα (αυτού) στην*
* *ατομική και κοινωνική ζωή...*
* *Ανυπολόγιστες, όμως, είναι οι επιπτώσεις...*
* *Στις (θετικές ή αρνητικές) επιπτώσεις συγκαταλέγονται...*
* *Ένα άλλο σύμπτωμα, όχι αμελητέο, είναι και τούτο...*

**Για να προτείνουμε τρόπους αντιμετώπισης ενός θετικού ή αρνητικού παράγοντα, μπορούμε να αξιοποιήσουμε τους παρακάτω τρόπους έναρξης :**

* *Το νοσηρό αυτό φαινόμενο θα αντιμετωπισθεί ριζικά, αν...*
* *Επιτακτική προβάλλει η ανάγκη της άμεσης δραστηριοποίησης...*
* *Αποφασιστικής σημασίας κρίνεται η συμβολή...*
* *Σημαντικός είναι ο ρόλος που μπορεί να διαδραματίσει...*
* *Αμετάθετο χρέος έχουμε ...*
* *Χωρίς όμως την εκδήλωση της ατομικής και συλλογικής προσπάθειας η αντιμετώπιση του προβλήματος καθίσταται δυσχερής...*

1. **Μεταβατική παράγραφος**

Η χρήση της μεταβατικής παραγράφου εξασφαλίζει τη νοηματική συνοχή των ζητούμενων. Δηλαδή, για να είναι ομαλή η μετάβαση από το α΄ ζητούμενο στο β΄ ζητούμενο γράφουμε μία παράγραφο-εισαγωγή στο β΄ ζητούμενο.

**Χαρακτηριστικά μεταβατικών παραγράφων**

* Τοποθετείται πριν από το ζητούμενο
* Είναι σύντομη
* Το περιεχόμενο της σχετίζεται με το α΄ ζητούμενο και εισάγει στην πραγμάτευση του β΄
* Η χρήση της δεν είναι απαραίτητη, ωστόσο είναι πολύ βοηθητική για το φυσικό πέρασμα από το ένα ζητούμενο στο άλλο.

Αντίθετα, είναι μάλλον περιττή η χρήση της αμέσως μετά τον πρόλογο (για μετάβαση στο β΄ ζητούμενο), καθώς η μετάβαση μπορεί να γίνει ομαλά μέσω του προλόγου.

**Δομή παραγράφου**

Τα δομικά στοιχεία της παραγράφου είναι:

* Θεματική πρόταση: Έχει ρόλο ανάλογο με τον πρόλογο ενός κειμένου. Συχνά περιέχει την αποδεικτέα θέση της παραγράφου. Για να είναι αποτελεσματική επικοινωνιάκά οφείλει να αποκαλύπτει στον αναγνώστη με σαφήνεια τη θεματική που αναλύεται στην παράγραφο. Η φυσική της θέση είναι στην αρχή της παραγράφου, χωρίς να αποκλείεται να υπάρχει σε άλλα σημεία.
* Λεπτομέρειες / σχόλια: Είναι το αποδεικτικό υλικό της παραγράφου με το οποίο αναλύεται το περιεχόμενο της θεματικής. Για να είναι επαρκείς, πρέπει να χαρακτηρίζονται από επάρκεια και αλληλουχία.
* Κατακλείδα: Έχει ανάλογη θέση με τον επίλογο, περιέχει το συμπέρασμα της αποδεικτικής διαδικασίας. Συχνά παραλείπεται, καθώς συνήθως το συμπέρασμα δεν απομακρύνεται σημαντικά από την αποδεικτέα θέση.

**ΑΣΚΗΣΕΙΣ**

**Να εντοπιστούν τα δομικά στοιχεία στις παρακάτω παραγράφους.**

1. *Ο επιστήμονας, με τις παρατηρήσεις, τις έρευνες και τα πειράματά του, παράγει γνώση. Αυτή ακριβώς η γνώση στις μέρες μας έχει μετατραπεί σε τεράστια δύναμη. Στην εποχή της πληροφορικής, όπου η εξουσίαδεν είναι πλέον όργανο αυτών που κατέχουν τα μέσα της παραγωγής αλλά αυτών που κατέχουν την πληροφορία, η δύναμη της επιστημονικής γνώσης είναι αδιαμφισβήτητη. Η χρήση και η εφαρμογή αυτής της δύναμης στην κοινωνική ζωή μεταβάλλει ριζικά τον τρόπο ζωής και σκέψης των ανθρώπων, θετικά ή και πολλές φορές αρνητικά, ανάλογα βέβαια με τις προθέσεις του κατόχου της. Γι’ αυτό το λόγο ο επιστήμοντας έχει τεράστια ευθύνη απέναντι στην κοινωνία, την οπία θα πρέπει πάντοτε να αναλαμβάνει.*

1. *Η πρόοδος της τεχνολογίας είναι αδιαμφισβήτητη. Ο σύγχρονος άνθρωπος στην καθημερινή του ζωή χρησιμοποιεί πλήθος τεχνολογικών επιτευγμάτων. Φυσικό είναι λοιπόν ξενικοί τεχνολογικοί όροι να ονοματίζουν προϊόντα που, έτσι κι αλλιώς, δεν ανακαλύφθηκαν στη χώρα μας. Οι όροι αυτοί είναι πλέον διεθνείς και δεν κρίνεται σκόπιμη ούτε λειτουργική η αντικατάστασή τους από τους αντίστοιχους ελληνικούς. Η γλωσσική συρρίκνωση, από την εισβολή ξένων λέξεων στη γλώσσα μας, δεν οφείλεται όμως τόσο στη χρήση των τεχνολογικών όρων όσο στην ξενομανία του νεοέλληνα. Η αντίληψη ότι η χρήση ξένων λέξεων και φράσεων στην εκφορά του λόγου είναι δείγμα «υψηλής κουλτούρας» και παράγοντας κοινωνικής ανόδου και καταξίωσης, διαστρέφει την ελληνική γλώσσα και υποσκάπτει την ιστορική της συνέχεια.*

**Εγκλίσεις του ρήματος**

Εγκλίσεις ονομάζονται οι μορφές που παίρνει το ρήμα προκειμένου να δηλώσει τη στάση του πομπού απέναντι σε αυτό που δηλώνει το ρήμα.

|  |  |
| --- | --- |
| **ΟΡΙΣΤΙΚΗ** | ·         Για ενέργεια ή κατάσταση πραγματική ή βέβαια·         Δυνατότητα, πιθανότητα (Θα μπορούσε να...)·         ευχή (Ας ερχόταν...)·         παράκληση (π.χ. Έρχεσαι λίγο σε παρακαλώ) |
| **ΥΠΟΤΑΚΤΙΚΗ** | ·         Για ενδεχόμενη ή επιθυμητή ενέργεια (π.χ. Αν μπορέσω)·         Προτροπή (Ας ευχηθούμε)·         Παραχώρηση (Ας υποθέσουμε)·         Ευχή (Μακάρι να...)·         Απορία (Πώς να ξεφύγω...)·         Προσταγή (Να φύγεις...)·         Απαγόρευση (Να μη ξαναμιλήσεις...) |
| **ΠΡΟΣΤΑΚΤΙΚΗ** | ·         Προσταγή (Σταμάτα να...)·         Παράκληση (Ελάτε.. ) |
| **ΜΕΤΟΧΗ** | ·         Η ενεργητική σε –ο(ω)ντας δηλώνει επιρρηματικές σχέσεις όπως τρόπο, αιτία, υπόθεση, εναντίωση·         Στην παθητική μορφη αποτελεί ρηματικό επίθετο (οι τιμημένοι) |
| **ΑΠΑΡΕΜΦΑΤΟ** | Άκλιτος τύπος που χρησιμοποιείται στο σχηματισμό περιφραστικών χρόνων (έχω μιλήσει, έχεις μιλήσει...) |

**Ρηματικά πρόσωπα**

|  |  |
| --- | --- |
| **Α΄ ΕΝΙΚΟ** | ·         Προσδίδει βιωματικό και εξομολογητικό χαρακτήρα (επίκληση στο συναίσθημα, συγκινησιακός λόγος)·         Εκφράζει οικειότητα, αμεσότητα·         Επιτρέπει στον πομπό να κερδίσει την εμπιστοσύνη του δέκτη·         Αναδεικνύει την προσωπικότητα του πομπού |
| **Α΄ ΠΛΗΘΥΝΤΙΚΟ** | ·         Ο πομπός αναλαμβάνει από κοινού την ευθύνη της ενέργειας μαζί με το δέκτη·         Προσδίδεται στο λόγο καθολική ισχύς |
| **Β΄ΕΝΙΚΟ****ΠΛΗΘΥΝΤΙΚΟ** | ·         Προσδίδεται διαλογικός χαρακτήρας, επομένως αμεσότητα, οικειότητα,  παραστατικότητα και ζωντάνια·         Επιτρέπει στον πομπό να αναφερθεί απευθείας στο δέκτη και να προσπαθήσει να μεταβάλει τη στάση του |
| **Γ΄ ΕΝΙΚΟ****ΠΛΗΘΥΝΤΙΚΟ** | ·         Προσδίδεται αντικειμενικότητα στο λόγο και αυξάνεται με αυτό τον τρόπο η εγκυρότητα των λεγομένων |

**ΑΣΚΗΣΕΙΣ**

1. **Να σχολιάσετε τη χρήση του α΄ ρηματικού προσώπου από τον συγγραφέα (ΕΠΑΝΑΛΗΠΤΙΚΕΣ ΗΜΕΡΗΣΙΩΝ 2011)**

*Είναι έτσι φτιαγμένη η δομή του δημόσιου και ιδιωτικού μας βίου, ώστε να παγιδεύεται ο άνθρωπος μέσα στα αντικείμενο και στις απασχολήσεις. Λες και βάλαμε όλη την τεχνη και τη σοφία μας στο να συνθλίψουμε τους εαυτούς μας. Ο άδειος από ασχολίες χρόνος, που θα είναι δικός μας αποκλειστικά, είναι ή ελάχιστος ή ανύπαρκτος. Δεν έχουμε καιρό να συναντηθούμε με τον εαυτό μας, να αναδιπλωθούμε, να ταξιδέψουμε μέσα μας, να ονειροπολήσουμε ή να νοσταλγήσουμε, να αποχωρισθούμε απ’ όλους τους εξωτερικούς περισπασμούς σε μια αποκλειστική συνάντηση με τον εαυτό μας.*

1. **Στη δεύτερη παράγραφο του κειμένου ο συγγραφέας χρησιμοποιεί το πρώτο πληθυντικό, το πρώτο ενικό και το τρίτο ενικό πρόσωπο. Να αιτιολογήσετε τη χρήση καθενός από αυτά (ΟΜΟΓΕΝΩΝ 2012)**

*Όταν μιλούμε για τους ασυμβίβαστους, έχουμε κυριότατα στο νου μας αυτούς τους νέους ανθρώπους. Το ασταμάτητο «όχι» τους. Έγραψα κάπου αλλού, και το πιστεύω πάντα, πως η Ιστορία προχωρεί με το «όχι», δεν προχωρεί με το «ναι». Με το «ναι» αποτελματώνεται. Το «όχι»μπορεί και να έχει ατομική προέλευση, να είναι η εξέγερση ενος προσώπου, μια αυτόβουλη ενέργεια. Το «ναι» σπανιότατα είναι η ολόψυψη και φωτισμένη συγκατάθεση. Στις περισσότερες περιπτώσεις προέρχεται από ραθυμία, ατολμία, αδιαφορία ή έλλειψη εσωτερικής ανησυχία.*

**.    Ενεργητική - παθητική σύνταξη**

**1Ο ΒΗΜΑ: Αναγνώριση-εντοπισμός:**

* **Ενεργητική σύνταξη ή διάθεση** έχουμε όταν διατυπώνεται ένα νόημα με ρήμα ενεργητικής διάθεσης, π.χ. χτυπώ, θερμαίνει, …
* **Παθητική σύνταξη ή διάθεση** έχουμε όταν διατυπώνεται ένα νόημα με ρήμα παθητικής διάθεσης, π.χ. χτυπήθηκαν, θερμαίνεται, …

**2Ο ΒΗΜΑ: Αιτιολόγηση της επιλογής ή της λειτουργίας**

**Με την ενεργητική σύνταξη:**

* *Δίνεται έμφαση (εξαίρεται) στο****δράστη****, δηλαδή στο πρόσωπο, ζώο ή πράγμα, που προβαίνει σε μια ενέργεια* . Έτσι, το γραμματικό υποκείμενο (το υποκείμενο της πρότασης) συμπίπτει με το λογικό υποκείμενο-δράστη (το υποκείμενο που με βάση το νόημα ενεργεί).
* Το ύφος γίνεται πιο ***άμεσο***, ***προσωπικό***, ***ζωντανό***, ενώ ο λόγος, επειδή ακολουθεί τη λογική σειρά των μετεχόντων στην ενέργεια-δράση, είναι πιο ***καθαρός*** και ***κατανοητός***, διευκολύνοντας τις διαδικασίες πρόσληψης και κατανόησης των νοημάτων.

**Με την παθητική σύνταξη:**

* Η δράση παρουσιάζεται από την προοπτική-οπτική γωνία του **δέκτη**, από την προοπτική δηλαδή αυτού που δέχεται ή βιώνει την ενέργεια του λογικού υποκειμένου. Άρα, η έμφαση δίνεται στο **αποτέλεσμα/στο δέκτη της ενέργειας** του ρήματος που δηλώνεται με την ενεργητική σύνταξη-διάθεση. Ο δέκτης δηλώνεται ως υποκείμενο της παθητικής σύνταξης και ο δράστης (που αποτελεί το λογικό υποκείμενο της ενεργητικής σύνταξης) δηλώνεται με τη μορφή **ποιητικού αιτίου**.
* Το ύφος γίνεται πιο **απρόσωπο**και **τυπικό**, ενώ ο λόγος αποκτά μεγαλύτερη **πλοκή** και γίνεται πιο **σύνθετος**.

**3Ο ΒΗΜΑ: Μετατροπή της ενεργητικής σύνταξης σε παθητική**

**Μετατροπή της ενεργητικής σύνταξης σε παθητική**

1) Αν το ρήμα είναι **μονόπτωτο** (παίρνει ένα αντικείμενο), τότε:

* Το ρήμα ενεργητικής διάθεσης μετατρέπεται σε ρήμα **παθητικής** **διάθεσης**.
* Το **αντικείμενο** του μονόπτωτου μεταβατικού ρήματος **μετατρέπεται** **σε υποκείμενο** του παθητικού ρήματος.
* Το **υποκείμενο** του μονόπτωτου μεταβατικού ρήματος **μετατρέπεται σε ποιητικό αίτιο** του παθητικού ρήματος.

*Π.χ. «Ο Άρης χτύπησε τον Κώστα.» (ενεργητική)*

*«Ο Κώστας χτυπήθηκε από τον Άρη.» (παθητική)*

Όταν τα ρήματα *συμπληρώνονται με εξαρτημένη πρόταση* με το *ότι*ή*να* (δευτερεύουσα ονοματική ειδική ή βουλητική) *ως αντικείμενο*, **στην παθητική σύνταξη-διάθεση προβάλλεται η εξαρτημένη πρόταση ως υποκείμενο.**

Π.χ. «Οι γονείς μου αποφάσισαν να αλλάξουμε σπίτι» (ενεργητική)

«Αποφασίστηκε από τους γονείς μου να αλλάξουμε σπίτι» (παθητική)

2) Αν το ρήμα είναι **δίπτωτο** (παίρνει δύο αντικείμενα, **άμεσο** και **έμμεσο**), τότε:

* Το ρήμα ενεργητικής διάθεσης μετατρέπεται σε ρήμα **παθητικής** **διάθεσης**.
* Το **άμεσο αντικείμενο** του δίπτωτου μεταβατικού ρήματος **μετατρέπεται σε υποκείμενο** του παθητικού ρήματος.
* Το **έμμεσο αντικείμενο** του δίπτωτου μεταβατικού ρήματος συνήθως διατηρείται ή **γίνεται** **εμπρόθετο αντικείμενο** του παθητικού ρήματος.
* Το **υποκείμενο** του δίπτωτου μεταβατικού ρήματος **μετατρέπεται σε ποιητικό** **αίτιο** του παθητικού ρήματος.

*Π.χ.   «Ο καθηγητής εξετάζει τους μαθητές μαθηματικά (ή στα μαθηματικά).» (ενεργητική)*

 *«Οι μαθητές εξετάζονται μαθηματικά (ή στα μαθηματικά) από τον καθηγητή.» (παθητική)*

**Υποπεριπτώσεις:**

1. Όταν τα ρήματα συντάσσονται-*συμπληρώνονται με ένα ονοματικό στοιχείο ως άμεσο αντικείμενο και μία εξαρτημένη πρόταση* *(δευτερεύουσα ονοματική) ως έμμεσο αντικείμενο*,

Π.χ. «Ο δάσκαλος ενημέρωσε τον μαθητή ότι πέτυχε στις εξετάσεις» (ενεργητική)

«Ο μαθητής ενημερώθηκε από το δάσκαλο ότι πέτυχε στις εξετάσεις» (παθητική)

1. Όταν τα ρήματα (ρήματα με σημασία τύπου ***επιβάλλω****και****λέω****,*π.χ. ανακοινώνω, αναφέρω, αναθέτω, απαιτώ, επιβάλλω, γράφω, λέω, επιτρέπω, ζητάω, υπαγορεύω, υπενθυμίζω, ψιθυρίζω, οφείλω, προτείνω, συνιστώ*)* συντάσσονται-*συμπληρώνονται με μία εξαρτημένη πρόταση (δευτερεύουσα ονοματική) ως άμεσο αντικείμενο και με ένα προθετικό σύνολο ως έμμεσο αντικείμενο,*

Π.χ. «Ο διευθυντής ανακοίνωσε στους μαθητές ότι αύριο δε θα λειτουργήσει το σχολείο» (ενεργητική)

«Ανακοινώθηκε στους μαθητές (από τον διευθυντή) ότι αύριο δε θα λειτουργήσει το σχολείο» (παθητική)

1. Σπανιότερα, ορισμένα ρήματα προσφέρουν τη δυνατότητα, κατά την παθητική σύνταξη-διάθεση, *να προβληθεί ως υποκείμενο το έμμεσο αντικείμενο της ενεργητικής σύνταξης*.

«Ο εργοδότης δεν πλήρωσε τις υπερωρίες στους εργαζόμενους» (ενεργητική)

«Οι εργαζόμενοι δεν πληρώθηκαν τις υπερωρίες (από τον εργοδότη)» (παθητική)

3) Αν το ρήμα συντάσσεται με **δύο αιτιατικές, από τις οποίες η πρώτη είναι αντικείμενο και η δεύτερη κατηγορούμενο του αντικειμένου**, τότε:

* Το ρήμα ενεργητικής διάθεσης μετατρέπεται σε ρήμα **παθητικής διάθεσης**.
* Η αιτιατική που είναι **αντικείμενο** του ενεργητικού ρήματος γίνεται **υποκείμενο** του παθητικού ρήματος.
* Η αιτιατική που είναι **κατηγορούμενο** **του αντικειμένου** του ενεργητικού ρήματος μετατρέπεται σε πτώση ονομαστική και γίνεται **κατηγορούμενο** **του υποκειμένου** του παθητικού ρήματος.
* Το **υποκείμενο** του ενεργητικού ρήματος **μετατρέπεται σε ποιητικό αίτιο** του παθητικού ρήματος.

Π.χ. «Ο καθηγητής χαρακτήρισε την Άννα αδιάφορη.» (ενεργητική)

«Η Άννα χαρακτηρίστηκε αδιάφορη από τον καθηγητή.» (παθητική)

4) Αν το ενεργητικό μεταβατικό ρήμα **λήγει σε –μαι,** τότε δεν μπορεί να χρησιμοποιηθεί το ίδιο και ως ρήμα παθητικής διάθεσης και αν σχηματίζει παθητική διάθεση τη σχηματίζει περιφραστικά με το ένα μέρος να προέρχεται από το θέμα του.

Π.χ. «Οι ισχυροί εκμεταλλεύονται τους αδύνατους.» (ενεργητική)

«Οι αδύνατοι γίνονται αντικείμενο εκμετάλλευσης από τους ισχυρούς.» (παθητική)

Παραδείγματα τέτοιων ρημάτων:

|  |  |
| --- | --- |
| **Ενεργητική διάθεση** | **Παθητική διάθεση** |
| * εκμεταλλεύομαι κάτι
 | * κάτι γίνεται αντικείμενο εκμετάλλευσης
 |
| * αντιλαμβάνομαι κάτι
 | * κάτι γίνεται αντιληπτό
 |
| * ανέχομαι κάτι
 | * κάτι γίνεται ανεκτό
 |
| * δέχομαι κάτι
 | * κάτι γίνεται δεκτό
 |
| * περιποιούμαι κάποιον
 | * κάποιος δέχεται (τις) περιποιήσεις
 |
| * υπόσχομαι να ή ότι…
 | * δίνεται (η) υπόσχεση να ή ότι…
 |

5) Άλλες περιπτώσεις:

1. Ορισμένα από τα ρήματα που δηλώνουν *συναίσθημα ή γνώση*συμπληρώνονται στην ενεργητική σύνταξη-διάθεση από αντικείμενο που δηλώνει αυτόν που βιώνει την ενέργεια και στην παθητική σύνταξη-διάθεση προβάλλουν τον βιώνοντα ως υποκείμενο. Το δε υποκείμενο της ενεργητικής σύνταξης στην παθητική **δεν δηλώνεται με ποιητικό αίτιο**, αλλά με ένα συμπλήρωμα**με την πρόθεση *με ή για***.

Π.χ. «Αυτό δεν σε ικανοποιεί!» (ενεργητική)

«Δεν ικανοποιείσαι με αυτό!» (παθητική)

«Η πολιτική ενδιαφέρει ελάχιστα τους νέους» (ενεργητική)

«Οι νέοι ενδιαφέρονται ελάχιστα για την πολιτική» (παθητική)

Στην κατηγορία αυτών των ρημάτων εντάσσονται και αυτά που στην παθητική σύνταξη είναι δυνατή η χρήση διαφορετικών συμπληρωμάτων, π.χ.:

* **Κάτι**απογοητεύει ή ενθουσιάζει ή ενοχλεί ή εντυπωσιάζει ή ικανοποιεί ή ξετρελαίνει ή παραξενεύει ή πειράζει κάποιον (ενεργητική) → κάποιος απογοητεύεται ή ενθουσιάζεται ή ενοχλείται ή εντυπωσιάζεται ή ικανοποιείται ή ξετρελαίνεται ή πειράζεται **με κάτι**ή **από κάτι**(παθητική)
* **Κάτι**στεναχωρεί κάποιον (ενεργητική) → κάποιος στεναχωριέται **με κάτι**ή**για κάτι**
* **Κάτι**λυπεί κάποιον (ενεργητική) → κάποιος λυπάται**για κάτι**ή **εξαιτίας κάποιου**

1. Σε ορισμένα ρήματα (π.χ. ενσωματώνει, περιέχει, περιλαμβάνει) το υποκείμενο ενεργητικής διάθεσης αντιστοιχεί στην παθητική διάθεση με συμπλήρωμα **του τόπου**.

Π.χ. «Η τιμή περιλαμβάνει και τα έξοδα μετακίνησης» (ενεργητική)

«Τα έξοδα μετακίνησης περιλαμβάνονται στην τιμή» (παθητική)

1. Τέλος, το υποκείμενο της ενεργητικής σύνταξης-διάθεσης μπορεί στην παθητική να αποδοθεί και με γενική προσδιοριστική.

Π.χ. «Ο άνθρωπος δε θα χάσει την πίστη του, αν αγωνίζεται για υψηλά ιδανικά» (ενεργητική)

«Η πίστη του ανθρώπου δε θα χαθεί, αν αγωνίζεται για υψηλά ιδανικά» (παθητική)

**Λειτουργίες του λόγου  (επιλογή)**

|  |  |
| --- | --- |
| **Αναφορική****(κυριολεκτική, δηλωτική, πληροφοριακή** | Αποδίδεται με ακρίβεια η πραγματική σημασία της λέξης. Σκοπός του πομπού είναι η πληροφόρηση, η γλώσσα λειτουργεί με τρόπο λογικό και το μήνυμα σχετίζεται με την κοινή αντίληψη που έχουμε για τον κόσμο.  |
| **Ποιητική****(μεταφορική, συνυποδηλωτική)** | Το μήνυμα έχει συνειρμική σημασία και συγκινησιακές αποχρώσεις. Σκοπός του πομπού είναι να προσελκύσει το δέκτη περισσότερο η μορφή του μηνύματος και λιγό η πληροφορία που φέρει.  |
| **Συγκινησιακή** | Στόχος η ανάδειξη του πομπού του μηνύματος, η μετάδοση των δικών του εμπειριών. Χαρακτηρίζεται από τη χρήση του α΄προσώπου. |
| **Βουλητική** | Κύριο στοιχείο η πρόθεση του πομπού να μεταστρέψει τη στάση του δέκτη. Χαρακτηριστικό το β΄ενικό. |

**ΑΣΚΗΣΕΙΣ**

1. **Να δώσετε μέσα από το κείμενο δύο παραδείγματα συγκινησιακής χρήσης του λόγου (ΕΠΑΝΑΛΗΠΤΙΚΕΣ ΗΜΕΡΗΣΙΩΝ 2011)**

*Είναι έτσι φτιαγμένη η δομή του δημόσιου και ιδιωτικού μας βίου, ώστε να παγιδεύεται ο άνθρωπος μέσα στα αντικείμενο και στις απασχολήσεις. Λες και βάλαμε όλη την τεχνη και τη σοφία μας στο να συνθλίψουμε τους εαυτούς μας. Ο άδειος από ασχολίες χρόνος, που θα είναι δικός μας αποκλειστικά, είναι ή ελάχιστος ή ανύπαρκτος. Δεν έχουμε καιρό να συναντηθούμε με τον εαυτό μας, να αναδιπλωθούμε, να ταξιδέψουμε μέσα μας, να ονειροπολήσουμε ή να νοσταλγήσουμε, να αποχωρισθούμε απ’ όλους τους εξωτερικούς περισπασμούς σε μια αποκλειστική συνάντηση με τον εαυτό μας.*

*Έτσι ο χρόνος χάνεται ερήμην μας και ανακαλύπτουμε ξαφνικά την απουσία τουή με τις υπομνήσεις επετείων ή με τις μνήμες που αναβιώνουν απροσδόκητα ή με συμπτώματα βιολογικής καταπόνησης και ανημπόριας. Και διαπιστώνουμε ξαφνικά πόσο εγκληματικά αποκοπήκαμε από πρόσωπα και πράγματα. Οι στιγμές που συνιστούν την ουσιαστική μας ζωή, με την πίκρα ή τη χαρά που περικλείουν, φεύγουν ανυποψίαστα και χάνονται ανεκπλήρωτες.*

1. ***Στην παράγραφο που ακολουθεί να βρείτε δύο ρήματα που χρησιμοποιούνται μεταφορικά και να τα αποδώσετε κυριολεκτικά. (ΠΑΝΕΛΛΑΔΙΚΕΣ ΕΣΠΕΡΙΝΩΝ 2010)***

*Το πνεύμα, αν δεν είναι μοναχικό και απάνθρωπο, και τούτο σπανιότατα συμβαίνει, για να μπορέσει να ανθοφορήσει και να καρποφορήσει χρειάζεται την περιρρέουσα ατμόσσφαιρά του, την ενθάρρυνηση και τη θαλπωρή. Μια συνομιλία, ανάμεσα σε ανθρώπους που έχουν κάτι να πουν και που κατέχουν τον τρόπο να το πού, δεν είναι μόνο μια μεγάλη αισθητική χαρά, είναι και μια πολυτιμη συγγυμνασία ψυχής και νου. Μέσα σε τέτοιες συγκεντρώσεις συμβαίνει πολλές φορές ιδέες που θα έμεναν αγέννητες να βρουν μορφή, εκφράσεις της τύχης να αποκτήσουν στερεότητα, ακόμη και έργα σπουδαια να κυοφορηθούν.*

*Είναι έτσι φτιαγμένη η δομή του δημόσιου και ιδιωτικού μας βίου, ώστε να παγιδεύεται ο άνθρωπος μέσα στα αντικείμενο και στις απασχολήσεις. Λες και βάλαμε όλη την τεχνη και τη σοφία μας στο να συνθλίψουμε τους εαυτούς μας. Ο άδειος από ασχολίες χρόνος, που θα είναι δικός μας αποκλειστικά, είναι ή ελάχιστος ή ανύπαρκτος. Δεν έχουμε καιρό να συναντηθούμε με τον εαυτό μας, να αναδιπλωθούμε, να ταξιδέψουμε μέσα μας, να ονειροπολήσουμε ή να νοσταλγήσουμε, να αποχωρισθούμε απ’ όλους τους εξωτερικούς περισπασμούς σε μια αποκλειστική συνάντηση με τον εαυτό μας.*

**Σημεία στίξης**

|  |  |
| --- | --- |
| **Συντακτικά**τελείαάνω τελείαδιπλή τελείακόμμαπαύλαδιπλή παύλαπαρενθέσειςαγκύλες | **Σχολιαστικά*** θαυμαστικό
* ερωτηματικό
* αποσιωπητικά
* εισαγωγικά
 |

**ΠΡΟΣΟΧΗ ΣΤΙΣ ΠΑΡΑΚΑΤΩ ΛΕΙΤΟΥΡΓΙΕΣ**

|  |  |
| --- | --- |
| **Άνω τελεία (·)** | Σημειώνεται για να δηλώσει:- το τέλος ημιπεριόδουΗ ημιπερίοδος έχει μεν νοηματική αυτοτέλεια, όχι όμως και ολοκληρωμένο νόημα. Για να ολοκληρωθεί, είναι απαραίτητο και το τμήμα του λόγου που ακολουθεί. |
| **Διπλή τελεία (:)** | Χρησιμοποιείται για:- να εισαγάγει παράθεμα- να εισαγάγει κατάλογο στοιχείων- να εισαγάγει γνωμικό, παροιμία κ.τ.λ.- να συνδέσει προτάσεις από τις οποίες η δεύτερη επεξηγεί την πρώτη ή είναι αποτέλεσμα της πρώτης- να γίνει διάκριση μεταξύ θέματος και σχολίου σε κείμενα επιγραμματικού χαρακτήρα |
| **Κόμμα (,)** | Είναι ίσως το συχνότερο σημείο στίξης και χρησιμοποιείται:- σε ασύνδετο σχήμα- στην αρχή και το τέλος παρενθετικής πρότασης- πριν και μετά την κλητική προσφώνηση- στην παράθεση και την επεξήγηση- στις δευτερεύουσες επιρρηματικές προτάσεις εκτός από τις ειδικές, τις ενδοιαστικές, τις πλάγιες ερωτηματικές και τις βουλητικές (όταν όμως αυτές χρησιμοποιούνται ως επεξηγήσεις, τότε το κόμμα μπορεί να σημειωθεί) |
| **Ενωτικό (-)** | Χρησιμοποιείται για να δηλώσει:- την εναλλαγή προσώπων στο διάλογο- το διάστημα μεταξύ δυο ορίων- την ένωση στοιχείων- τη διάζευξη |
| **Διπλή παύλα (—   —)** | Χρησιμοποιείται για:- την οριοθέτηση παρενθετικών σχολίωνΤα σχόλια αυτά είναι επεξηγηματικά ή συμπληρωματικά και θεωρούνται αρκετά χρήσιμα ώστε να συμπεριλαμβάνονται στα γραφόμενα. |
| **Παρενθέσεις ( ) και Αγκύλες ([ ] { } < >)** | Σημειώνονται για να συμπεριλάβουν:- παραπομπές- πηγές παραθεμάτων- επεξηγηματικά στοιχεία- σχόλιο που επεξηγεί ή συμπληρώνει αλλά είναι επουσιώδες  |

**Η στίξη ως σχόλιο**

|  |  |
| --- | --- |
| **Θαυμαστικό (!)**  | δηλώνεται θαυμασμός / έκπληξη/ ειρωνεία / απορία/ αμφισβήτηση /αποφασιστικότητα/ ανησυχία κ.άΜε την απλή συντακτική του χρήση το θαυμαστικό σημειώνεται:- ύστερα από επιφωνήματα ή επιφωνηματικές φράσεις- σε προστακτικές**Όταν το θαυμαστικό βρίσκεται εντός παρενθέσεων στο εσωτερικό της πρότασης, δηλώνει έκπληξη σε σχέση με ένα από τα στοιχεία του μηνύματος.**  |
| **Ερωτηματικό (;)**  | Δηλώνει προβληματισμό / προτροπή /ειρωνεία / αμφισβήτηση της αξιοπιστίας μιας θέσης / αμφιβολία / διατύπωση ρητορικής ερώτησης /πρόθεση του γράφοντος να αφυπνίσει τον αναγνώστη**Όταν το ερωτηματικό βρίσκεται εντός παρενθέσεων στο εσωτερικό της πρότασης, δηλώνει αμφιβολία / αμφισβήτηση σε σχέση με ένα από τα στοιχεία του μηνύματος.** |
| **Αποσιωπητικά (…)**  | Δηλώνεται κάποιο υπονοούμενο το οποίο πρέπει να συμπεράνει ο αναγνώστης / συγκίνηση /ντροπή / δισταγμό /απειλή / προβληματισμό |
| **Εισαγωγικά (« »)**  | Αυτούσια μεταφορά λόγων ενός άλλου προσώπουΠαράθεση ονομάτων, τίτλων κ.ά.Παράθεση διαλόγωνΈμφασηΕιρωνεία |

ΠΑΡΑΔΕΙΓΜΑΤΑ ΧΡΗΣΗΣ ΣΗΜΕΙΩΝ ΣΤΙΞΗΣ

* ***ειρωνεία****: Φαίνεται πως κανένας Γερμανός πολίτης δε γνώριζε την ύπαρξη στρατοπέδων συγκέντρωσης !
Σπουδαίος πολιτικός****!!!***
* ***απορία****: Τι παράξενη συμπεριφορά!*
* ***αμφισβήτηση****: Πιστεύεις κι εσύ τέτοια πράγματα!*
* ***αποφασιστικότητα****: Θέλω γράμματα! Αποκρίθηκε ο μικρός αυθόρμητα, μηχανικά, χωρίς να σκεφτεί τι έλεγε με το ίδιο πάντα αφαιρεμένο και παράξενο ύφος\*.*
* ***ειρωνεία****: Τέτοια ανασφάλεια νιώθουμε πια ως εθνικό σύνολο;*
* ***αμφισβήτηση της αξιοπιστίας μιας θέσης****: Είναι παιχνίδι η ζωή;*
* ***αμφιβολία****: Ο κατάλληλος(;) άνθρωπος στην κατάλληλη θέση.*
* ***διατύπωση ρητορικής ερώτησης****: Δεν έχει πια αποδείξει η ζωή πώς η τεχνολογία έχει το πρόσωπο του Ιανού;*
* ***πρόθεση του γράφοντος να αφυπνίσει τον αναγνώστη****: Δεν είναι καιρός να συνειδητοποιήσουμε ότι η βλάβη στο φυσικό περιβάλλον είναι παράλληλα και ηθική βλάβη;*
* ***ντροπή****: Στην εποχή της κατανάλωσης, το μέτρο, κύρια φιλοσοφική αρχή των αρχαίων Ελλήνων, μας είναι πια ολωσδιόλου ξένο…τι να πει πια κανείς;*
* ***δισταγμό****: Η ατομική αντίσταση…ναι, να ηρωοποιείται, αλλά όχι να ιεροποιείται.*

**Συνοπτική απόδοση κειμένου**

**Τεχνική σύνταξης**

**1ο ΣΤΑΔΙΟ: ΠΡΩΤΗ (ΣΥΝΕΧΗΣ) ΑΝΑΓΝΩΣΗ ΤΟΥ ΚΕΙΜΕΝΟΥ ΕΥΡΕΣΗ ΤΟΥ ΘΕΜΑΤΙΚΟΥ ΚΕΝΤΡΟΥ**

Διαβάζω με **πολλή προσοχή** το κείμενο (δε σημειώνω τίποτα κατά την πρώτη ανάγνωση). Συλλαμβάνω το γενικό νόημα του κειμένου με την παρακολούθηση της σειράς εννοιών (νοηματική ακολουθία). Επιχειρώ να εντοπίσω τυχόν σημεία όπου ο συγγραφέας παραθέτει με ευκρίνεια ο ίδιος τη θέση/τις θέσεις του.

**2Ο ΣΤΑΔΙΟ: ΔΕΥΤΕΡΗ (ΔΙΑΚΟΠΤΟΜΕΝΗ ΚΑΙ ΠΑΛΙΝΔΡΟΜΗ) ΑΝΑΓΝΩΣΗ – ΕΥΡΕΣΗ ΤΩΝ ΘΕΜΑΤΙΚΩΝ ΚΕΝΤΡΩΝ ΤΩΝ ΠΑΡΑΓΡΑΦΩΝ – ΣΥΝΤΑΞΗ ΣΗΜΕΙΩΣΕΩΝ**

Διαβάζω για **δεύτερη φορά** το κείμενο και κρατώ σημειώσεις ανά παράγραφο (εύρεση θεματικής περιόδου, διάκριση σημαντικών λεπτομερειών, υπογράμμιση σημαντικών λέξεων). **Εντοπίζω τις θεματικές ενότητες**. Μελετώ κάθε παράγραφο ξεχωριστά και σημειώνω το **θεματικό της κέντρο** και ό,τι άλλο θεωρώ σημαντικό, χρησιμοποιώντας τις τεχνικές της πύκνωσης. Χρήσιμο είναι το «κομμάτιασμα» των παραγράφων στα δομικά τους στοιχεία. Σημαντικό ρόλο παίζουν και οι διαρθρωτικές λέξεις, που αποκαλύπτουν τις νοηματικές σχέσεις. Συντάσσω πλαγιότιτλους που να περιέχουν το θεματικό κέντρο για καθεμιά παράγραφο. Κάποιοι πλαγιότιτλοι είναι δυνατό να έχουν θεματική συνάφεια (π.χ. μπορεί να περιγράφουν δύο αίτια του ίδιου φαινομένου), οπότε αποτελούν **νοηματική ενότητα.**

**3ο ΣΤΑΔΙΟ: ΠΑΡΑΓΩΓΗ ΤΗΣ ΠΕΡΙΛΗΨΗΣ.**

Ξεκινώ τη σύνταξη του κειμένου της περίληψης γράφοντας το **θεματικό κέντρο** ολόκληρου του κειμένου.

1. Γράφω την περίληψη με βάση κυρίως τις νοηματικές ενότητες και προσπαθώ το δικό μου κείμενο να έχει **συνοχή**, χρησιμοποιώντας τις **κατάλληλες διαρθρωτικές λέξεις (βλ. παραπάνω: συνοχή - συνεκτικότητα)**, και επιλέγω να ακολουθήσω είτε ενεργητική είτε παθητική σύνταξη:
* *[Ο συγγραφέας αναφέρεται……… Στην αρχή τονίζει/επισημαίνει κ.λπ…… Έπειτα…….. Στο τέλος καταλήγει/συμπεραίνει κ.λπ. Στο κείμενο ο συγγραφέας πραγματεύεται, Ο δοκιμιογράφος αναπτύσσει τον προβληματισμό του σχετικά με... (ενεργητική σύνταξη).*
* *Στο κείμενο παρουσιάζεται το γεγονός ………. Στην αρχή παρουσιάζεται/τονίζεται/προβάλλεται/ αναφέρεται κ.λπ………. Στη συνέχεια επισημαίνεται το γεγονός/τονίζεται κ.λπ………… Στο τέλος... Στο κείμενο υποστηρίζεται ότι..., (παθητική σύνταξη).*
1. Δεν πρέπει να γίνεται επανάληψη φράσεων ή λέξεων του κειμένου, εκτός κι αν είναι απαραίτητο (π. χ. επιστημονική ορολογία).
2. Υπολογίζω τον αριθμό των λέξεων και, αν είμαι πάνω από το όριο, προσπαθώ να κάνω ακόμη μεγαλύτερη πύκνωση. Η έκταση ποικίλλει ανάλογα με το μέγεθος και την πυκνότητα νοημάτων του αρχικού κειμένου. Η υπέρβαση έως 15 λέξεις από όριο που δίνεται θεωρείται αποδεκτή στη διόρθωση.
3. Το ύφος είναι «πληροφοριακό», επιλέγεται δηλαδή το γ΄πρόσωπο.
4. ΠΡΟΣΟΧΗ: Η περίληψη είναι μια άσκηση κατανόησης του κειμένου και όχι μια πρακτική άσκηση αντικατάσταση λέξεων με συνώνυμα. Στην περίπτωση που υπάρχει απόλυτα μηχανιστική απόδοση της αλληλουχίας του κειμένου με φράσεις όπως: «στη συνέχεια τονίζει...», «έπειτα υπογραμμίζει», «ακολούθως καταλήγει», αποδεικνύεται η αδυναμία κατανόησης του κειμένου.

**Χαρακτηριστικά περίληψης**

* Αποφυγή σχολιασμού του αρχικού κειμένου, αντικειμενικός χαρακτήρας
* Παράφραση και πύκνωση του αρχικού κειμένου
* Ανάδειξη της οργάνωσης του αρχικού κειμένου (δεν παραβιάζεται η αλληλουχία των νοημάτων του αρχικού κειμένου
* Εξυπηρετεί επικοινωνιακές ανάγκες (πληροφόρηση). Αναφέρω στοιχεία για το επικοινωνιακό πλαίσιο, εφόσον ζητείται.
* Χρήση γ΄προσώπου

**Παρατηρήσεις**

* Να αποφεύγονται τα αρκτικόλεξα, οι συντμήσεις, οι βραχυγραφίες, οι απαριθμήσεις, τα αποσιωπητικά κ.λπ.
* Μπορεί να χρησιμοποιείται η ενεργητική σύνταξη (προβολή δρώντος υποκειμένου) ή η παθητική (προβολή αποτελέσματος ενέργειας)
* Να συντάσσεται η περίληψη σε μία παράγραφο
* Αν το αρχικό κείμενο είναι διαλογικό, αποδίδεται σε τρίτο ρηματικό πρόσωπο.
* Να μη χρησιμοποιούνται οι διαρθρωτικές λέξεις άκριτα και υπερβολικά, να γίνεται προσπάθεια για εύστοχη χρήση.
* Να αποφεύγεται η υπερβολική αφαίρεση και η γενίκευση
* Εάν χρησιμοποιήσω αυτούσιες λέξεις του κειμένου, τις παραθέτω με εισαγωγικά.
* Μεγάλη προσοχή σε παρομοιώσεις, μεταφορές, ρητορικές ερωτήσεις κ.λπ.

1. **Τεχνικές πύκνωσης**
* Ανασυντάσσω τη θεματική πρόταση μετασχηματίζοντας τη γραμματικο- συντακτική της δομή (**π.χ. μετατρέπω τα ρήματα σε ουσιαστικά ή μετοχές, τα ουσιαστικά σε ρήματα**– *βαθμιαία ωρίμαση*αντί *ωρίμασε βαθμηδόν*, κ.ο.κ.), και της προσθέτω τα επιπλέον σημαντικά στοιχεία που εντόπισα στην πρόταση κατακλείδα ή και στην υπόλοιπη παράγραφο.
* Αντικαθιστώ όπου είναι δυνατόν βασικές λέξεις του κειμένου με συνώνυμες.
* Αντικαθιστώ όπου είναι δυνατόν **δευτερεύουσες προτάσεις με μετοχές,**π.χ. *αναζητώντας*αντί *καθώς αναζητούμε*.
* Αντικαθιστώ όπου είναι δυνατόν τα **υπώνυμα με υπερώνυμα,**π.χ. *Τέχνες*αντί *ζωγραφική, γλυπτική, θέατρο, μουσική και αρχιτεκτονική*.
* Αντικαθιστώ **φράσεις με περιεκτικές λέξεις,**π.χ. *πρόσφατα*αντί *τις τελευταίες μέρες του περασμένου μήνα.*
* Αφαιρώ **ονοματικούς ή άλλους προσδιορισμούς**.
* Αντικαθιστώ όπου είναι δυνατόν μια **σειρά ενεργειών από μία φράση που επιγράφει την όλη πράξη,***π.χ. οι διαδηλωτές κατέστρεψαν ό,τι βρήκαν στο δρόμο τους στη θέση του οι διαδηλωτές έσπασαν βιτρίνες, έκαψαν αυτοκίνητα, γκρέμισαν πινακίδες και διέλυσαν ό,τι βρήκαν στο δρόμο τους*.
* Αντικαθιστώ μια περίοδο από μια λεκτική πράξη, *π.χ. στη θέση του ο προϊστάμενος τόνισε ότι θα υπάρξουν συνέπειες γι’ αυτή τους την πράξη και προειδοποίησε ότι δε θα περάσει απαρατήρητη και ούτε θα μείνει ατιμώρητη μια τέτοια συμπεριφορά, γράφω απείλησε με τιμωρία.*
* Αποφεύγω τις επαναλήψεις του κειμένου.
* Διατηρώ το νόημα των συνδετικών λέξεων, για να κρατήσω τη συνοχή και τη συνάφεια της σκέψης του συγγραφέα, και να αποδώσω σωστά τη συλλογιστική του πορεία.
* Εάν υπάρχουν ερευνητικά στοιχεία, παρουσιάζω μόνο το πόρισμα, εάν κρίνω ότι αποτελεί βασική ιδέα του κειμένου.
* Εάν ο συγγραφέας χρησιμοποιεί λόγια άλλων ως επίκληση στην αυθεντία και κρίνω ότι αυτά αποτελούν βασική ιδέα του κειμένου, γράφω με συντομία μόνο το νοηματικό περιεχόμενο αυτών των λόγων.
* Μετατρέπω τα ερωτήματα σε πλάγιο λόγο, γράφοντας, ανάλογα με το είδος της περίληψης:

*Τίθεται το ερώτημα εάν…*ή *κρίσιμο είναι το ερώτημα κατά πόσο…*

*Ο συγγραφέας διερωτάται κατά πόσο…*ή *ο συγγραφέας θέτει το*  *ερώτημα…*

* Διατηρώ πιστά το νοηματικό περιεχόμενο του αρχικού κειμένου χωρίς να προσθέτω δικές μου απόψεις, επιχειρήματα, τεκμήρια, παραδείγματα.

**.   Αξιολόγηση της περίληψης**

|  |
| --- |
| **ΠΕΡΙΕΧΟΜΕΝΟ: 0 – 7 μονάδες** |
| ΘΕΤΙΚΑ | ΑΡΝΗΤΙΚΑ |
| * Επισήμανση νοηματικό κέντρο κειμένου-κεντρική ιδέα
 | * Αδυναμία εντοπισμού βασικής ιδέας- νοηματική απόκλιση
 |
| * Απομόνωση των σημαντικότερων σημείων
 | * Επικέντρωση σε επουσιώδη σημεία σε βάρος των ουσιωδών
 |
| * Κατανόηση και ορθή απόδοση των νοημάτων
 | * Κενά στην κατανόηση του κειμένου, αποσπασματικότητα
 |
| **ΕΚΦΡΑΣΗ : 0 – 3  μονάδες** |
| ΘΕΤΙΚΑ | ΑΡΝΗΤΙΚΑ |
| * Ικανότητα πύκνωσης – ακριβούς διατύπωσης
 | * Πλατειασμοί – εκφραστικά σφάλματα-ασάφειες -ασυνταξίες
 |
| * Εκφραστική άνεση – ορθογραφία – σύνταξη – στίξη
 | * Αυτούσια αναπαραγωγή λέξεων – εκφράσεων του κειμένου
 |
| * Διαμόρφωση πληροφοριακού ύφους ανάλογα με το πλαίσιο που ορίζεται
 | * Παρεμβολή προσωπικών σχολίων – άσκηση κριτικής
 |
| **ΟΡΓΑΝΩΣΗ: 0 – 5 μονάδες** |
| ΘΕΤΙΚΑ | ΑΡΝΗΤΙΚΑ |
| * Απόδοση της νοηματικής ακολουθίας του κειμένου (δομή)
 | * Τυποποίηση δομής σε μακροσκελή περίληψη
 |
| * Διαμόρφωση κειμένου με  συνεκτικότητα
 | * Σύγχυση της διάταξης των νοημάτων του κειμένου
 |
| * Συνοχή του κειμένου με τη χρήση συνδετικών – διαρθρωτικών φράσεων
 | * Έλλειψη συνοχής – σύνδεσης
 |
|  |  |

**Συνοχή – συνεκτικότητα**

**Συνεκτικότητα:**

* Το αποτέλεσμα της ύπαρξης λογικών νοηματικών σχέσεων σε όλα τα συντακτικά επίπεδα ενός λογικού κειμένου ενός κειμένου.
* Εφόσον ένα κείμενο είναι λογικό τότε η συνεκτικότητα είναι υποχρεωτική.
* Πιθανότατα αυτές οι λογικές νοηματικές σχέσεις επισημαίνονται με συγκεκριμένες διαρθρωτικές λέξεις φράσεις. Αυτές, εάν υπάρχουν, δημιουργούν τη συνοχή του κειμένου.
* Η συνεκτικότητα αναφέρεται κυρίως στη συγκρότηση των ιδεών και των επιχειρημάτων, ώστε να γίνεται ομαλά η μετάβαση από το ένα νόημα στο άλλο. Το κύριο συνεκτικό στοιχείο σε κάθε κείμενο είναι το θέμα του (θεματική συνεκτικότητα). Οι παράγραφοι αναλύουν κάποιο θεματικό κέντρο που συνδέεται άμεσα με το θέμα, την κύρια ιδέα του κειμένου. Εντός των παραγράφων παρατηρούμε λογική αλληλουχία και νοηματική συνάφεια ανάμεσα στα στοιχεία (νοηματική συνεκτικότητα).

**ΤΡΟΠΟΣ ΕΡΓΑΣΙΑΣ**

* *Αν μας ζητηθεί ο εντοπισμός της συνοχής και συνεκτικότητας σε ένα κείμενο ή μία παράγραφο ενός κειμένου προσπαθούμε να τις εντοπίσουμε στην αμέσως μικρότερη συντακτική ενότητα από αυτήν που μας ζητήθηκε. Δηλαδή αν μας ζητηθεί συνοχή και συνεκτικότητα κειμένου δουλεύουμε ανάμεσα στις παραγράφους του κειμένου ∙ αν μας ζητηθεί συνοχή συνεκτικότητα παραγράφου δουλεύουμε ανάμεσα στις περιόδους αυτή της παραγράφου.*

* *Επίσης, δεν προσπαθούμε να αποκαλύψουμε οποιαδήποτε νοηματική σύνδεση που διατρέχει το κείμενο. Υποχρεωτικά κάθε παράγραφος ή κάθε περίοδος που εισέρχεται σε ένα κείμενο πρέπει να δημιουργήσει λογικές σχέσεις με την προηγούμενη της. Αυτήν την σχέση και τη συνοχή, εάν υπάρχει προσπαθούμε να βρούμε εμείς. Τελικά η απάντηση μας θα έχει την ακόλουθη* *μορφή:*

Ανάμεσα στη ν (π.χ. 1η ) και τη ν+1 ( 2η) περίοδο/παράγραφο η συνεκτικότητα επιτυγχάνεται με τη λογική σχέση ………. και η συνοχή με τη συνδετική λέξη-φράση………

**ΚΥΡΙΕΣ ΛΟΓΙΚΕΣ ΣΧΕΣΕΙΣ**

1. σχέση προσθήκης
2. σχέση αντίθεσης
3. σχέση διάζευξης
4. σχέση επεξήγησης
5. σχέση επιβεβαίωσης
6. σχέση έμφασης
7. σχέση συμπερασματική ή αιτίου-αποτελέσματος
8. σχέση αιτιολόγησης
9. σχέση προϋπόθεσης
10. σχέση γενίκευσης
11. σχέση αναλογίας
12. χρονικές και τοπικές σχέσεις.

**Συνοχή**

Η κειμενική συνοχή επιτυγχάνεται με τους εξής τρόπους:

* Χρηση διαρθρωτικών λέξεων ή φράσεων
* Επανάληψη
* Παράλειψη
* Χρήση ερωτοαπόκρισης
* Χρήση μεταβατικής παραγράφου

Η επανάληψη μπορεί να έχει διάφορες μορφές:

* Επανάληψη συγκεκριμένης  λέξης.
* Μέσω χρήσης συνωνύμου
* Μέσω χρήσης ομορρίζου
* Μέσω χρήσης (επαναληπτικής, αναφορικής, δεικτικής κ.ά.)  αντωνυμίας

**Κατηγορίες διαρθρωτικών λέξεων / φράσεων**

|  |  |
| --- | --- |
| **1. Γενίκευση** | γενικά, γενικότερα, ευρύτερα, εν γένει, τις περισσότερες φορές  |
| **2. Προσθήκη****(πρόσθεση, συμπλήρωση)** | επιπλέον, επίσης, ακόμα, επιπροσθέτως, παράλληλα, εξάλλου,ας σημειωθεί ακόμη ότι, δεν πρέπει να λησμονούμε ακόμη ότι, θα αποτελούσε παράλειψη αν... Αφενός …αφετέρου, Παράλληλα… Χρειάζεται επίσης να σημειωθεί…, Όχι μόνο… αλλά και… |
| **3. Αντίθεση** | ωστόσο, αντίθετα, εντούτοις, παρόλο που, αντίστροφα, απεναντίας,μολαταύτα, άλλωστε, ακόμα και αν, μολονότι, παρ΄ όλα αυτά,σε αντίθεση μ΄ αυτό, Δε συμβαίνει όμως το ίδιο |
| **4. Επεξήγηση** | με άλλα λόγια, ειδικότερα, αυτό σημαίνει ότι, δηλαδή, συγκεκριμένα,σαφέστερα, μια διευκρίνιση στο σημείο αυτό είναι απαραίτητη, |
| **5. Συμπέρασμα -** | επομένως, συνεπώς, συμπερασματικά, άρα, επιλογικά, κατά συνέπεια,όπως προκύπτει, ανακεφαλαιώνοντας, γι΄ αυτό το λόγο, συγκεφαλαιωτικά, λοιπόν, τελικά, ως συμπέρασμα, έτσι,συνακόλουθο όλων αυτών, αυτό έχει ως αποτέλεσμα, για τους παραπάνω λόγους |
| **6. Προϋπόθεση** | εκτός εάν, σε περίπτωση που, με την προϋπόθεση,με δεδομένο το, με τον όρο, με τη δέσμευση, φτάνει να... |
| **7. Έμφαση** | πράγματι, ιδιαίτερα, ξεχωριστά, αξίζει να τονιστεί, ιδιαίτερα σημαντικό θεωρείται, εκείνο που προέχει, είναι αξιοπρόσεκτο ότι, προπάντων,ειδικά, περισσότερο, το κυριότερο όμως είναι, αναντίρρητα,είναι σαφές, είναι γεγονός, οπωσδήποτε, βέβαια, φυσικά |
| **8. Διάζευξη** | ή - ή, είτε - είτε, ούτε – ούτε  |
| **9. Αιτιολόγηση** | διότι, γιατί, επειδή, εξαιτίας, γι’ αυτό το λόγο, αυτό οφείλεται...,ένας λόγος...  |
| **10. χρονική σχέση** | ταυτόχρονα, συγχρόνως, προηγουμένως, ύστερα,  |
| **11. τοπική σχέση** | εδώ, εκεί, κοντά, μακριά, στο σημείο αυτό, μέσα έξω |
| **12. σχέση αναλογίας** | έτσι όπως, παρομοίως, ανάλογως |

**ΑΣΚΗΣΗ:**

**Στην παρακάτω παράγραφο να εντοπίσετε τα στοιχεία συνοχής (διαρθρωτικές λέξεις, επανάληψη, παράλειψη κ.λπ.)**

*Η σύγχρονη κοινωνική συμβίωση έχει θέσει ακραίο στόχο της την αποφυγή των ενοχλημάτων. Έτσι, ο καθένας πορεύεται άγνωστος ανάμεσα στους αγνώστους, ένας ακέραιος αριθμός, ολομόναχος. Και η «ανοιχτή καρδιά» θεωρείται κοινωνικό παράπτωμα. Ένας λόγος που απευθύνεται έξω από την ώρα του και τα καθιερωμένα του πλαίσια, ασυλλογισια. Και τούτο, από πολλές απόψεις είναι ωφέλιμο. Δηλαδή, η ασταμάτητη παρεμβολή του άλλου στην προσωπική ζωή του καθενός, αυτή η κατάρα των μικρών και κοινωνικά καθυστερημένων οικισμών. Ωστόσο, παραμένει έξω από κάθε αμφιβολία πως σε τόπους που ευδαιμονούν, κατά τα μέτρα και τις αξίες της εποχής, οι άνθρωποι υποφέρουν από πολλή αναγκαστική μοναξιά, που δεν έχει καμιά σχέση μ ετον ακούσιο ασκητισμό μερικών εκλεκτών πνευμάτων. Είναι οι άνθρωποι με τα νωθρά παρά την άλλη τους δραστηριότητα, πνεύματ, με τις άδειες ψυχές, που προσμένουν να τις γεμίσει η παρουσία του άλλου και ο άλλος δεν είναι παρά μια άδεια ψυχή, ανίκανη να**συντηρήσει τον εαυτό της, όχι και να δοθεί. Έτσι οι ψυχές αρρωσταίνουν. Αυτός είναι ένας άλλος θάνατος, καθημερινός, συνεχής, ανεπανόρθωτος. Οι άνθρωποι, λοιπόν, δεν έχουν την ευκαιρία να κοιταχτούν στα μάτια, να συνομιλήσουν, ν’ ανταλλάξουν μια πραγματική χειραψία. Αντίθετα, η μέρα είναι γεμάτη έγνοιες, η νύχτα γεμάτη κάματο, δεν υπάρχει χρόνος, δεν υπάρχει ο χώρος όπου μπορούν να καλλιεργηθούν οι φιλίες, οι ουσιαστικοί δεσμοί, οι μεθέξεις, που προκαλούν τους «εν τη ψυχή τόκους». Με άλλα λόγια, ο κόσμος μας παρόλα τα θαυμαστά που του ομολογήσαμε, είναι ένας άφιλος κόσμος. Η φιλία είναι απλή αλληλογνωριμία, κυβερνημένη από τα συμφέροντα. Τα συμφέροντα συνενώνουν ή χωρίζουν τους ανθρώπους πολύ περισσότερο από κάθε άλλη φορά. Γι’ αυτό οι παροδικές συζεύξεις είναι ο νόμος της εποχής.*

*Ι.Μ. Παναγιωτόπουλος, «Η μοναξιά στη σύγχρονη εποχή»*

**.   Τρόποι (μέθοδοι) ανάπτυξης παραγράφου**

|  |  |  |  |
| --- | --- | --- | --- |
| ***ΜΕΘΟΔΟΣ*** | ***ΧΑΡΑΚΤΗΡΙΣΤΙΚΑ*** | ***ΛΕΞΕΙΣ - ΚΛΕΙΔΙΑ*** |  |
| **Ορισμός** | ·  Στη Θ.Π. αναφέρεται μία έννοια (**Οριστέα έννοια**), της οποίας καθορίζονται τα γνωρίσματα.·  Αυτή εντάσσεται συνήθως σε μία ευρύτερη έννοια (**προσεχές** **γένος**)·  Αναφέρονται στη συνέχεια τα στοιχεία που την κάνουν να ξεχωρίζει (**ειδοποιός διαφορά**)·  (**Είδη**: ονοματικός, πραγματικός, αναλυτικός, **συνθετικός**/**γενετικός**) | ορίζεται..., λέγεται..., αποτελεί..., ονομάζεται... |
| **Διαίρεση** | ·  **Διαιρετέα έννοια**: Αναφέρεται στη Θ.Π.·  **Διαιρετική βάση**: ο κανόνας διάκρισης·  **Διαιρετικά είδη**: το αποτέλεσμα της διαίρεσης | πρώτον..., από τη μια - από την άλλη, διακρίνουμε..., χωρίζεται |
| **Παραδείγματα** | ·  Η Θ.Π. επεξηγείται με τη χρήση παραδειγμάτων από την καθημερινότητα, την εμπειρία, την ιστορία, την επιστήμη κ.ά.·  Ως παραδείγματα χρησιμοποιούνται: στατιστικά στοιχεία, σχόλια, πορίσματα ερευνών, ιστορικά γεγονότα, αλήθειες, μαρτυρίες, αυθεντίες (αποτελούν και τεκμήρια) | λόγου χάρη, π.χ. |
| **Αιτιολόγηση** | ·  Στη Θ.Π. αναφέρεται μία πρόταση που οδηγεί στο ερώτημα «γιατί», ενω στις λεπτομέρειες υπάρχουν οι αιτίες που το απαντούν.·  Ενδέχεται μία παράγραφος να είναι αιτιολόγηση προηγούμενης. | επειδή, γιατί, διότι |
| **Αίτιο - αποτέλεσμα** | ·  Στη Θ.Π. αναφέρεται η αιτία ενός φαινομένου και στη συνέχεια τα αποτελέσματά του.·  Ενδέχεται να έχει και την αντίστροφή μορφή (αποτέλεσμα – αίτιο). | οφείλεται..., ευθύνεται, αιτία..., αποτέλεσμα, συνεπώς, άρα, |
| **Σύγκριση - αντίθεση** | ·  Γίνεται σύγκριση εννοιών/φαινομένων και των γνωρισμάτων τους. Παρατίθενται οι ομοιότητες ή/και οι διαφορές.·  Συνήθως, στη Θ.Π. τίθενται οι έννοιες που συγκρίνονται.·  Ενδέχεται να έχουμε σύγκριση σημείο προς σημείο ή με συνολική παρουσίαση.·  Αν παρουσιάζονται μόνο ομοιότητες, έχουμε σύγκριση. | συγκριτικά, εντούτοις, ωστόσο, όμως, μολονότι, εξάλλου,  |
| **Αναλογία** | ·  Αναφέρονται δύο παράλληλες, παραπλήσιες έννοιες και τονίζονται τα παρόμοια χαρακτηριστικά τους.·  Η αναλογία εκφράζεται συνήθως ως μία μεταφορά, παρομοίωση, αλληγορία.·  Διακρίνεται σε κυριολεκτική ή μεταφορική | ανάλογα, αναλόγως, παρόμοια, τόσο...όσο, όπως, σαν |
| **Συνδυασμός μεθόδων** | Στις περισσότερες περιπτώσεις παραγράφων έχουμε συνδυασμό των παραπάνω μεθόδων |  |

**ΑΣΚΗΣΗ: Να εντοπίσετε τους τρόπους με τους οποίους οργανώνεται ο λόγος στις παραγράφους που ακολουθούν**

1. *Η συμβολή του διαλόγου στην εύρεση της αλήθειας είναι μεγάλη και αναμφισβήτητη. Κανένας φραγμός δεν μπορεί ν’ αντέξει τον «προωθητικό ανταγωνισμό θέσης και αντίθεσης». Προκαταλήψεις, δογματικές και μισαλλόδοξες θέσεις, συμφέροντα, σκοπιμότητες αποκαλύπτονται αμείλικτα από την αληθινή , την ισχυρότερη ερμηνεία. Δεν αντέχουν στη σύγκριση με την πνευματική κατάρτιση, την αδέσμευτη και πλατιά σκέψη, την έντιμη στάση, και παραμερίζονται στην πορεία προς την αλήθεια. Η καθαρότητα της σκέψης, η ολοκληρωμένη γνώση, είτε ως θέση είτε ως αντίθεση, λάμπουν οδηγώντας σε αμηχανία τους «παπαγαλισμούς» και ματαιώνοντας οποιοδήποτε σχέδιο να αχθεί η συζήτητη σε «προκατασκευασμένα συμπεράσματα».*

*Σ’ αυτόν τον υπαρκτό εκδημοκρατισμό της γνώσης ορθώνονται δυο γκρίνιες. Η μία είναι η άρνηση της τεχνολογίας, εξαιτίας των πιθανών κινδύνων που έχει η ανάπτυξή της. Ο Πολ Βιρίλιο, για παράδειγμα, έγραψε την Πληροφοριακή Βόμβα. Είναι σίγουρος ότι η κοινωνία της γνώσης έχει να κάνει με τα «παιδάκια της Αφρικής». Το ακούμε για κάθε νέα τεχνολογία: «Τι να το κάνω εγώ το εμβόλιο για το Αλτσχάιμερ, όταν τα παιδάκια της Αφρικής δεν έχουν ούτε ασπιρίνη για τον πυρετό;». Το επιχείρημα έχει εν μέρει λογική. Πραγματικά «τι να το κάνεις το εμβόλιο για το Αλτσχάιμερ, αν δεν έχεις Αλτσχάιμερ;». Αν όμως αποκτήσεις, το πρώτο που ξεχνάς είναι «τα παιδάκια της Αφρικής». Η δεύτερη γκρίνια έχει να κάνει με το διαβόητο «ψηφιακό χάσμα». Βέβαια, καμιά επιστημονική επανάσταση δε διαχέεται αμέσως στην υφήλιο. Ο Γουτεμβέργιος τύπωσε την πρώτη Βίβλο το 1455. Ωστόσο, στην Ελλάδα η τυπογραφία ήρθε στις αρχές του 19ου αιώνα. Όσο για το τυπωμένο βιβλίο ακόμα πασχίζουμε να γίνει κτήμα του ελληνικού* *λαού.*

*(ΠΑΝΕΛΛΑΔΙΚΕΣ ΕΞΕΤΑΣΕΙΣ 2011 – Γ’ ΛΥΚΕΙΟΥ)*

1. *Αξιοπρόσεχτη η παρατήρηση. Δεν αληθεύει όμως στη δική μας εποχή. Γιατί σήμερα και τα παιδιά είναι πολύ διαφορετικά από άλλοτε και ο αέρας, το «κλίμα» του σχολείου έχει αλλάξει. Παλαιότερα ο μαθητής περίμενε να φωτιστεί αποκλειστικά και μόνο από το Δάσκαλό του. Σήμερα οι πηγές των πληροφοριών έχουν πολλαπλασιαστεί σε βαθμό εκπληκτικό και οι κρουνοί τους (η εφημερίδα, το περιοδικό, το ραδιόφωνο, η τηλεόραση) ρέουν μέσα στο σπίτι. Μπορεί λοιπόν ο μαθητής, ανάλογα με τη δύναμη και την όρεξή του, να προμηθεύεται ελεύθερα και απεριόριστα «ειδήσεις» από όλες τις περιοχές της ανθρώπινης περιέργειας: ιστορικές, γεωγραφικές, βιολογικές, ανθρωπολογικές, φυσικής, χημείας, κοσμογραφίας, ηλεκτρολογίας, κάθε λογής «τεχνικής».*

*(ΠΑΝΕΛΛΑΔΙΚΕΣ ΕΞΕΤΑΣΕΙΣ 2004 – Γ’ ΛΥΚΕΙΟΥ)*

**Ύφος κειμένου**

|  |  |
| --- | --- |
| **Απλό** | απλό και κατανοητό λεξιλόγιο, λιτότητα στα κοσμητικά επίθετα και στα σχήματα λόγου |
| **Οικείο** | χρήση α΄, β΄ ενικού ή β΄ πληθ., διάλογος, ρητορικές ερωτήσεις, χιούμορ, χρήση ευθέως λόγου, παραδειγμάτων, μύθων |
| **Χιουμοριστικό****Ειρωνικό****Σαρκαστικό** | ευρεία χρήση χιουμοριστικών, ειρωνικών ή σαρκαστικών στοιχείων |
| **Προσωπικό  Εξομολογητικό** | χρήση κυρίως α΄ ενικού (ή α΄πληθ.) |
| **Επιτηδευμένο****Γλαφυρό** | χρήση καλολογικών στοιχείων (επιθέτων, σχημάτων λόγου) |
| **Φιλοσοφικό  Στοχαστικό** | αναφορά σε υψηλές ιδέες-αξίες |
| **Επιστημονικό** | χρήση επιστημονικού εξειδικευμένου λεξιλογίου, ορολογίας |
| **Υψηλό****Μεγαλοπρεπές** | αναφορά σε ανώτερες ιδέες-αξίες, συναισθήματα, υψηλός τόνος,άριστα δομημένη έκφραση |
| **Μεικτό** | συνδυασμός στο ίδιο κείμενο διαφορετικών τρόπων έκφρασης |

**Χρόνοι ρήματος**

|  |  |  |
| --- | --- | --- |
| **Παροντικοί** | **Ενεστώτας** | ·         Για ενέργεια που γίνεται στο παρόν συνεχώς ή επαναλαμβάνεται·         Για γεγονότα που γίναν ή θα γίνουν, ώστε να προστεθεί ζωντάνια και παραστατικότητα |
| **Παρακείμενος** | ·         Ενέργεια που έγινε πριν τη στιγμή που εκφωνείτε ο λόγος, αλλά το αποτέλεσμα εξακολουθεί·         Χρησιμοποιείται και αντί αορίστου (όταν δεν υπάρχει ακριβής χρονικός προσδιορισμός) |
| **Παρελθοντικοί** | **Παρατατικός** | ·         Για ενέργεια που γινόταν συνεχώς ή επαναλαμβανόταν τακτικά στο παρελθόν·         Με την πρόταξη του «θα» δηλώνεται το απραγματοποίητο στο παρελθόν, στο παρόν ή το μέλλον |
| **Αόριστος** | ·         Για ενέργεια που έγινε και τελείωσε στο παρελθόν·         Σε γνωμικά και παροιμίες (γνωμικός αόριστος)·         Σε εκφράσεις που δηλώνουν με απόλυτη βεβαιότητα ότι κάτι θα συμβεί στο μέλλον (π.χ. Έφτασα!) |
| **Υπερσυντέλικος** | ·         Για ενέργεια που έγινε στο παρελθόν πριν αρχίσει μία άλλη που επίσης έγινε στο παρελθόν·         Με την πρόταξη του «θα» για ενέργεια που δεν ολοκληρώθηκε στο παρελθόν, ενώ θα μπορούσε (π.χ. Θα είχα προλάβει) |
| **Μελλοντικοί** | **Στιγμιαίος****Μέλλοντας** | ·         Για ενέργεια που θα γίνει και θα τελειώσει σε μελλοντική στιγμή·         Αντί ενεστώτα για να προσδώσει ζωντάνια σε επαναλαμβανόμενες πράξεις·         Αντί αορίστου σε βιογραφίες |
| **Εξακολουθητικός****Μέλλοντας** | ·         Για ενέργεια που θα γίνεται στο μέλλον συνεχώςή θα επαναλαμβάνεται σε τακτά χρονικά διαστήματα |
| **Συντελεσμένος****Μέλλοντας** | ·         Για ενέργεια που θα γίνει και θα ολοκληρωθεί στο μέλλον, πριν την ολοκλήρωση μιας άλλης |